CELEX: 32010D0078
Language: lv
Date: 2010-02-09 00:00:00
Title: 2010/78/: Komisijas Lēmums ( 2010. gada 9. februāris ) par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) punktā un 158. panta 1. punktā minēto robežlielumu pārskatīšanu

10.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 37/73
            
         KOMISIJAS LĒMUMS
   (2010. gada 9. februāris)
   par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) punktā un 158. panta 1. punktā minēto robežlielumu pārskatīšanu
   (2010/78/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 2002. gada 23. decembra Regulu (EK, Euratom) Nr. 2342/2002, ar ko paredz īstenošanas kārtību Padomes Regulai (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (1), un jo īpaši tās 271. pantu,
   tā kā:
   
               (1)
            
            
               Ar Komisijas Regulu (EK) Nr. 1177/2009 (2) ir grozīti robežlielumi, ko piemēro publiskā iepirkuma līgumiem, kas paredzēti Eiropas Parlamenta un Padomes 2004. gada 31. marta Direktīvā 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (3).
            
         
               (2)
            
            
               Tādēļ konsekvences nolūkos ir attiecīgi jānosaka robežlielumi, kas paredzēti 157. panta b) punktā un 158. panta 1. punktā Regulā (EK, Euratom) Nr. 2342/2002.
            
         
               (3)
            
            
               Tā kā ar Regulu (EK) Nr. 1177/2009 grozītie robežlielumi ir piemērojami no 2010. gada 1. janvāra, arī šim lēmumam jābūt piemērojamam no 2010. gada 1. janvāra. Tādēļ ir nepieciešams noteikt, ka šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (4)
            
            
               Komisijas 2004. gada 6. februāra Lēmums 2004/121/EK, ar kuru koriģē robežlielumus, kas paredzēti 157. panta b) apakšpunktā un 158. panta 1. punkta a) un c) apakšpunktā Regulā (EK, EAEK) Nr. 2342/2002, ar ko nosaka sīki izstrādātus noteikumus Finanšu regulas īstenošanai (4), Komisijas 2006. gada 14. februāra Lēmums 2006/103/EK par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) apakšpunktā, 158. panta 1. punkta a) un c) apakšpunktā minēto robežlielumu pārskatīšanu (5), un Komisijas 2008. gada 1. februāra Lēmums 2008/102/EK par Regulas (EK, Euratom) Nr. 2342/2002, ar ko paredz īstenošanas kārtību Finanšu regulai, 157. panta b) apakšpunktā un 158. panta 1. punktā minēto robežlielumu koriģēšanu (6), ir kļuvis lieks un tāpēc ir jāatceļ,
            
         IR PIEŅĒMUSI ŠO LĒMUMU.
   1. pants
   Euro ekvivalentus robežlielumiem, kas ir piemērojami, piešķirot publiskā iepirkuma līgumus, nosaka šādi:
   
               —
            
            
               157. panta b) punktā – EUR 4 845 000,
            
         
               —
            
            
               158. panta 1. punkta a) apakšpunktā – EUR 125 000,
            
         
               —
            
            
               158. panta 1. punkta b) apakšpunktā – EUR 193 000,
            
         
               —
            
            
               158. panta 1. punkta c) apakšpunktā – EUR 4 845 000.
            
         2. pants
   Lēmumus 2004/121/EK, 2006/103/EK un 2008/102/EK atceļ.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2010. gada 1. janvāra.
   
      Briselē, 2010. gada 9. februārī
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 357, 31.12.2002., 1. lpp.
   
      (2)  OV L 314, 1.12.2009., 64. lpp.
   
      (3)  OV L 134, 30.4.2004., 114. lpp.
   
      (4)  OV L 36, 7.2.2004., 58. lpp.
   
      (5)  OV L 46, 16.2.2006., 52. lpp.
   
      (6)  OV L 36, 9.2.2008., 5. lpp.